 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA INIŢIALĂ A ETAPEI DE ÎNCADRARE**

privind solicitarea de emitere a avizului de mediu, înregistrată la Agenţia pentru Protecţia Mediului Bistriţa-Năsăud sub nr. 7142/27.06.2016, în baza Certificatului de urbanism nr. 20/17.06.2016 emis de Primăria comunei Cetate, judeţul Bistriţa-Năsăud,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 13.07.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** –*Construire pensiune agroturistică,*amplasat în localitatea Satu-Nou, extravilan, CF nr. 26360, comuna Cetate, judeţul Bistriţa-Năsăud*,*

**titular**: **SC DROSERA CONSERV SRL**,din localitatea Satu Nou, str. Principală, nr. 17, comuna Cetate, jud. Bistrița-Năsăud,

**referitor la**: teren cu suprafaţă totală de 5.000 m2, situat în extravilanul localităţii Satu Nou, proprietate privată.

Accesul pe terenul studiat se face din drumul comunal DC 7, care face legătura între localităţile Jelna şi Satu Nou.

**care propune**:

*• introducerea terenului în intravilan și construirea unei pensiuni agroturistice cu regim de înălțime P+E și capacitate de cazare 16 locuri (în 8 camere);*

* *bilanț teritorial:*

*- suprafața construită - 326 m2;*

*- terasă acoperită – 61 m²;*

*- spații verzi - 294 m2;*

*- spații cultivate - livadă - 3.817 m2;*

*- alei pietonale și auto - 374 m2;*

*- parcare - 128 m2 (10 locuri);*

* *indici urbanistici propuşi: POT = 6,52 %, CUT = 0,09 %;*

*- alimentarea cu apă se va realiza din rețeaua existentă în zonă;*

*- apele uzate menajere vor fi evacuate în bazin betonat vidanjabil;*

*- încălzirea spațiilor și prepararea apei calde menajere se va realiza cu centrală termică pe combustibil solid (lemn) și suplimentar cu panouri solare;*

*- alimentarea cu energie electrică se va face din reţeaua de energie electrică existentă în zonă;*

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

*- PUZ-ul propus creează un cadru pentru trecerea terenului în intravilan şi implementarea unui proiect de construire a unei pensiuni agroturistice, stabilind reglementări urbanistice pentru o zonă limitată (pentru terenul studiat);*

*- prin PUZ-ul studiat se propun:*

*- stabilirea funcţiunii zonei, realizarea unei zone de interes pentru turism;*

*- precizarea regimului de înălţime şi a indicatorilor privind utilizarea terenului (POT, CUT);*

*- realizare accese carosabile şi pietonale;*

*- aliniamente obligatorii, distanţe de retragere de la aliniament;*

*- echiparea edilitară a amplasamentului;*

*- reguli cu privire la amplasarea de spaţii verzi şi împrejmuiri;*

*- reguli cu privire la păstrarea integrităţii mediului;*

*- în prezent parcela este situată în extravilanul localității, pentru care nu există reglementări urbanistice;*

*- reglementările actualului P.U.Z. vor fi introduse în P.U.G.-ul existent al comunei Cetate, cu respectarea condițiilor din Regulamentul Local de Urbanism aferent PUG-ului cu privire la amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;*

*- în prezent terenul studiat are folosinţa de livadă;*

*- modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe; PUZ-ul propus nu influenţează planurile urbanistice în vigoare sau propuse pentru zonele învecinate;*

*- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

*- terenul studiat nu este expus riscurilor naturale (fenomene de instabilitate, inundabilitate ș.a.);*

*- planul nu constituie un risc pentru mediu sau sănătate.*

*Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii sau comentarii din partea publicului pe parcursul procedurii de emitere a actului de reglementare.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Cornelia Vrăsmaş